钦定古今图书集成/明伦汇编/闺媛典/第093卷 > 赵明佐妻王氏
## 钦定古今图书集成/明伦汇编/闺媛典/第093卷 > 赵明佐妻王氏

按《禄丰县志》：“王氏，赵明佐妻，本县人。崇祯末，翁铉与
夫相继殁，姑李氏、子佛保伶仃无倚，氏竭力侍养，甫
三月馀，姑及子皆以病亡。氏葬姑子于锁水阁大车
坡之祖茔。归，密纫其裳衣，至夜投河死，邻人不知所
止。越数日，河水平，获其尸于坡傍，见者皆惊，因收其
尸葬焉。”